ПРОГРАМ ЈАВНЕ РАСПРАВЕ

О ПРЕДЛОГУ СТРАТЕГИЈЕ ЗА РАЗВОЈ МСПП

ЗА ПЕРИОД 2023 – 2027. ГОДИНЕ, СА АКЦИОНИМ ПЛАНОМ

1. У поступку припреме документа јавне политике, Министарство привреде спроводи јавну расправу о Предлогу стратегије за развој МСПП за период 2023 – 2027. године, са Акционим планом (у даљем тексту: Предлог стратегије), који је саставни део овог програма.

2. Јавна расправа о Предлогу стратегије спроводи се у периоду од 30. јануара до 20. фебруара 2023. године.

3. Учесници у јавној расправи су релевантни државни органи, стручна јавност, као и друге заинтересоване стране.

4. Програм јавне расправе о Предлогу стратегије објављује се на интернет страници Министарства привреде www.privreda.gov.rs и на Порталу „еКонсултације”.

5. Примедбе, предлози и сугестије достављају се Министарству привреде на e-mail адресу: mspp@privreda.gov.rs или путем поште на адресу: Министарство привреде – Сектор за развој малих и средњих предузећа и предузетништва, Кнеза Милоша број 20, 11000 Београд, са назнаком: „Јавна расправа о Предлогу стратегије за развој МСПП за период 2023 – 2027. године, са Акционим планом”.

6. Министарство привреде ће јавни позив за учешће у јавној расправи са овим програмом објавити на својој интернет страници и на Порталу „еКонсултације”.

7. По окончању јавне расправе, Министарство привреде анализираће све примедбе, предлоге и сугестије учесника у јавној расправи и сачиниће извештај о спроведеној јавној расправи о Предлогу стратегије који ће објавити на интернет страници Министарства привреде и на Порталу „еКонсултације” и припремиће коначну верзију Предлога стратегије ради разматрања и усвајања на седници Владе.